เรื่องร้องเรียน (ถนน) วันที่ 2022-08-21 04:54:29 — แขวงคลองเตย เขตคลองเตย กรุงเทพมหานคร
โครงการ Fynn Asoke สุขุมวิทซอย 10 เข้ามา 400 เมตร ขวามือ โครงการนี้มี site งาน ที่เกี่ยวข้องในการก่อสร้าง 2 แห่ง - ตรงข้ามกับที่บ้านเลขที่ 31 และพื้นที่ติดกับ center point ในวันหยุด วันหยุดราชการและวันหยุดนักขัตฤกษ์   ***ทั้งสองแห่งต้องไม่มีการทำงานในทุกกรณี 
เมื่อ 12 สิงหาคม 2565 เป็นวันหยุดราชการ มีการทำงานที่ site งานติด center point ใช้เครื่องจักร และมีคนงานจำนวนหนึ่งทำงาน ก่อเสียงรบกวนตั้งแต่เช้า 
ได้แจ้งร้องทุกข์ 1555 เขตคลองเตยและแจ้งโครงการ/ผู้รับเหมาให้ปฏิบัติให้ถูกต้องตาม
พรบอาคาร และ EIA ควรดูแล ให้ความสงบ ให้ข้างเคียงได้พักผ่อนบ้างโครงการนี้สร้างปัญหา ทำผิดกฏฯ เสมอๆ ชอบแอบทำ เลี่ยงข้อกฎหมาย  กรณีนี้โครงการพึงตระหนักว่า มี 2 ที่ทำงานมีการทำงานไปมา เช่นขนปูน วัาดุก่อสร้าง ฯลฯ
ระหว่าง 2 แห่งในทุกวัน 
ดังนั้นในวันหยุดไม่ควรมีการทำงานทั้งสองแห่ง

ตั้งแต่เช้าวันนี้ อาทิตย์ที่ 21 สิงหาคม มีการทำงานที่ site งานติด center point ใช้เครื่องจักรและมีคนงานทำงานใน site อีกเหมือนเคย ก่อเสียงรบกวน แม้วันหยุดก็ไม่ให้บ้านข้างเคียงได้พักผ่อน

ช่วงอาทิตย์นี้ ดิฉันเห็นฝ่ายโยธาและเทศกิจมาที่โครงการ เข้าใจว่าอาจมาตักเตือน แต่โครงการ ก็ไม่เชื่อฟัง ไม่ปฏิบัติตาม ถือว่าไม่ให้เกียรติเจ้าหน้าที่เลย ยังคงทำผิด กฏฯ ท้าทายเจ้าหน้าที่ โดยยังคงสร้างความเดือดร้อนให้กับบ้านข้างเคียง  ทางบ้านได้แจ้งให้โครงการรับทราบถึงผล
กระทบมาโดยตลอด รวมถึงแจ้ง 1555  ด้วยทุกครั้ง
ดิฉันในฐานะประชาชนคนหนึ่ง ที่หวังพึ่งหน่วยราชการที่อยู่ในความรับผิดชอบ ครั้งนี้ขอความเป็นธรรมจากท่านผู้ว่าฯ ช่วยจัดการขั้นเด็ดขาดให้บ้านข้างเคียงได้รับความสงบอย่างน้อยหนึ่งวันต่ออาทิตย์ด้วยค่ะ

จึงเรียนแจ้งมาเพื่อทราบและพิจารณาค่ะ

หมายเหตุ - ทางบ้าน ได้รับความเสียหายรอยร้าวมากมาย เกินพรรณา ก็ไม่ได้รับการเยียวยา  อีกกรณีรถปูนจากโครงการพุ่งชนรั้วของทางบ้าน รั้วได้ถูกซ่อมเป็นการชั่วคราว ยังไม่มีการดำเนินการศ่อมจริงให้กลับมาสู่สภาพเดิมได้ เนื่องจากโครงการฯ เจ้าของรถปูนและบริษัทประกัน ตกลงกันไม่ได้เรื่องค่าซ่อมรั้ว  แต่ความเดือดร้อนตกอยู่ที่บ้าน
ผู้ได้รับความเสียหาย ด้วยหลายๆสาเหตุที่เคยแจ้ง 1555 ฝ่ายโยธาเขตคลองเตย ก็ไม่ได้ทำให้อะไรดีขึ้น จนต้องขึ้นสู่กระบวนการศาลยุติธรรมอยู่ ด้วยความเดือดร้อนหลายหลายประการ ทางบ้านเคยร้องขอเขตให้ปิดไซด์งานจนกว่าได้รับการซ่อมรั้วเป็นการถาวรก่อน แต่เขตปิด site งานแค่ 7 วัน ก็อนุญาตให้เปิดทำการอีก ดิฉันได้รับความเสียหายและผลกระทบอื่นๆ เกินพรรณา ไม่ทราบจะพึ่งใครได้อีกแล้ว และเพิ่งทราบว่าช่องทางนี้เป็นอีกช่องทางหนึ่งถึงท่านผู้ว่าฯ ดิฉันจึงหวังขอความกรุณาจากท่านด้วยค่ะ

จึงเรียนมาเพื่อทราบและพิจารณา